arnastofnun/IGC-2024 huggingface dataset:
S-1510/2006

Mál þetta, sem dómtekið var 23. október 2006, er höfðað með ákæru, útgefinni af lögreglustjóranum í Reykjavík, á hendur M-kvk-þgf H-kvk-þgf, Strýtuseli 15, Reykjavík, fyrir fjársvik, með því að hafa föstudaginn 16. desember 2005 í versluninni Hagkaup, Skeifunni 15, blekkt starfsmann Hagkaupa með því að framvísa við afgreiðsluborð verslunarinnar verðmiðum af bol og „skaters blue sport“ peysu samtals að söluverðmæti 5.998 kr., sem ákærða hafði sett á hettupeysu og skópar að söluverðmæti 10.998 kr., og greitt verð eins og um bol og „skaters blue sport“ peysu væri að ræða.

Telst brot þetta varða við 248. gr. almennra hegningalaga nr. 19/1940.

Þess er krafist að ákærða verði dæmd til refsingar.

Af hálfu ákærðu er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 um meðferð opinberra mála og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í júní 1959. Samkvæmt sakavottorði hennar hefur hún gengist þrisvar undir lögreglustjórasátt á árunum 1998 og 1999 vegna umferðarlagabrota. Hún var dæmd í fjögurra mánaða skilorðsbundið fangelsi í júní 1997 fyrir skjalafals. Þá var hún 24. mars 2003 dæmd í 30 daga fangelsi, skilorðsbundið til þriggja ára, fyrir skjalafals. Loks var ákærðu dæmdur hegningarauki fyrir skjalafals, með dómi 12. desember 2003, og ekki gerð sérstök refsing. Með broti því sem ákærða er nú sakfelld fyrir hefur hún rofið skilorðsdóminn frá 24. mars 2003. Ber með vísan til 60. gr. almennra hegningarlaga nr. 19/1940 að taka hann upp og ákveða refsingu ákærðu í einu lagi. Við ákvörðun refsingar er til þess að líta að ákærða hefur játað brot sitt hreinskilnislega. Brot hennar nú er minniháttar og verðmætin komust til skila. Að öllu þessu virtu þykir refsing ákærðu hæfilega ákvörðuð 45 daga fangelsi, en dómurinn telur rétt að binda refsingu skilorði eins og í dómsorði segir.

E-kk-nf L-kk-nf, fulltrúi lögreglustjórans í Reykjavík, sótti málið af hálfu ákæruvaldsins.

Dóm þennan kveður upp S-kvk-nf B-kvk-nf, settur héraðsdómari.

D ó m s o r ð :

Ákærða, M-kvk-nf H-kvk-nf, sæti fangelsi í 45 daga, en fresta skal fullnustu refsingar og hún falli niður að liðnum 2 árum frá birtingu dómsins, haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kvk-nf B-kvk-nf
S-1512/2006

Mál þetta, sem dómtekið var í dag, er höfðað með ákæru, útgefinni af lögreglustjóranum í Reykjavík 19. september 2006, á hendur E-kk-þgf H-kk-þgf K-kk-þgf, kt. [...], Laugavegi 133, Reykjavík, fyrir fíkniefnalagabrot, með því að hafa að kvöldi mánudagsins 10. júní 2006, í Lækjargötu, Reykjavík, haft í vörslum sínum 0,74 g af hassi sem fannst við leit á ákærða á lögreglustöðinni við Hverfisgötu eftir handtöku.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/ 2002.

Þess er krafist að ákærði verði dæmdur til refsingar og jafnframt að framangreint fíkniefni, sem hald var lagt á, verði gert upptækt samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 233/2001.

Ákærði sótti ekki þing og boðaði ekki forföll en í fyrirkalli, sem var gefið út 10. nóvember sl. og birt í Lögbirtingarblaðinu 16. nóvember 2006 með vísan til 2. mgr. 20. gr. laga nr. 19/1991 um meðferð opinberra mála, var tekið fram að yrði ekki sótt þing að forfallalausu gæti ákærði búist við að dómur yrði lagður á málið að honum fjarstöddum, sbr. 1. mgr. 126. gr. laga nr. 19/1991.

Dómurinn telur þannig sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni

Ákærði er fæddur í maí 1969. Samkvæmt sakavottorði hans gekkst hann undir viðurlagaákvörðun á árinu 2004 vegna umferðarlagabrots. Refsing ákærða þykir hæfilega ákveðin 28.000 kr. sekt í ríkissjóð, en vararefsing skal vera fangelsi í 2 daga.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs 0,74 grömm af hassi sem haldlögð voru 10. júní 2006.

D-kk-nf K-kk-nf, fulltrúi lögreglustjórans í Reykjavík, sótti málið af hálfu ákæruvaldsins.

Dóm þennan kveður upp S-kvk-nf B-kvk-nf, settur héraðsdómari.

D ó m s o r ð:

Ákærði, E-kk-nf K-kk-nf, greiði 28.000 króna sekt í ríkissjóð innan fjögurra vikna frá uppkvaðningu dóms þessa, en sæti ella fangelsi í 2 daga.

Ákærði sæti upptöku á 0,74 grömmum af hassi.

S-kvk-nf B-kvk-nf
S-1515/2006

Mál þetta, sem dómtekið var 23. október 2006, er höfðað með ákæru, útgefinni af lögreglustjóranum í Reykjavík 1. júní 1999, á hendur ákærðu A-kvk-þgf K-kvk-þgf, Stigahlíð 22, Reykjavík, fyrir skjalafals með því að hafa í maí 1997 framvísað í Höfðaútibúi Búnaðarbanka Íslands, Reykjavík, skuldabréfi nr. 50971, að fjárhæð 535.000 kr., sem ákærða falsaði með áritun á nafni móður sinnar, B-kvk-ef B-kvk-ef, sem sjálfskuldarábyrgðarmanns.

Telst þetta varða við 1. mgr. 155. gr. almennra hegningarlaga nr. 19/1940.

Þess er krafist að ákærða verði dæmd til refsingar.

Í málinu liggur fyrir skaðabótakrafa af hálfu Búnaðarbanka Íslands hf., frá árinu 1999, að fjárhæð 246.884 kr. ásamt dráttarvöxtum frá 1. maí 1998 til greiðsludags, auk kostnaðar.

Af hálfu ákærðu er krafist vægustu refsingar er lög leyfa. Ákærða hafnar fyrirliggjandi skaðabótakröfu.

Farið var með mál þetta samkvæmt 125. gr. laga nr. 19/1991 um meðferð opinberra mála og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í júní 1954. Hún hefur ekki áður sætt refsingu svo kunnugt sé. Þykir mega líta til þess við ákvörðun refsingar, sem og til játningar ákærðu. Langt er um liðið frá því að brotið var framið og ákæra gefin út. Málið var endursent embætti lögreglustjórans í Reykjavík 12. janúar 2000, vegna dvalar ákærðu erlendis, en sent dóminum á ný 19. september sl. Ákærða greindi frá því fyrir dóminum að hún hefði búið erlendis, en komið til landsins af og til, þar til hún fluttist aftur hingað til lands í desember 2005. Að öllu þessu virtu þykir rétt að fresta ákvörðun um refsingu ákærðu skilorðsbundið í tvö ár, enda haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga 22/1955.

Ákærða hefur hafnað fyrirliggjandi skaðabótakröfu. Krafan er ekki rökstudd og verður því vísað frá dómi.

G-kk-nf M-kk-nf, fulltrúi lögreglustjórans í Reykjavík, sótti málið af hálfu ákæruvaldsins.

Dóm þennan kveður upp S-kvk-nf B-kvk-nf, settur héraðsdómari.

D ó m s o r ð :

Ákvörðun refsingar ákærðu, A-kvk-ef K-kvk-ef, er frestað í tvö ár, enda haldi hún almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Bótakröfu er vísað frá dómi.

S-kvk-nf B-kvk-nf
S-1627/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 26. september 2006 á hendur B-kk-þgf F-kk-þgf S-kk-þgf, kt. [...] óstaðsettum í hús, Garðabæ, fyrir þjófnað, með því að hafa laugardaginn 26. ágúst 2006 á Landspítalanum Háskólasjúkrahúsi, Fossvogi í Reykjavík, stolið kr. 14.000 í reiðufé og 5 bandaríkjadollurum.

Þetta er talið varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í ágúst 1978. Samkvæmt sakavottorði hefur hann fimm sinnum frá árinu 1996 gengist undir sáttir vegna fíkniefnalagabrota. Ákærði var þann 14. september 1998 dæmdur í 2 mánaða fangelsi skilorðsbundið í 2 ár fyrir fíkniefnalagabrot og þjófnað. Þann 22. júní 2004 var ákærði dæmdur til greiðslu sektar fyrir umferðarlagabrot og fíkniefnalagabrot og var hann þá jafnframt sviptur ökurétti í 4 mánuði. Hann var dæmdur til greiðslu sektar fyrir fíkniefnalagabrot 10. nóvember 2004. Með dómi 15. febrúar 2005 var ákærði dæmdur í 10 mánaða fangelsi fyrir þjófnað, nytjastuld og brot gegn umferðarlögum og lögum um ávana- og fíkniefni. Honum var ekki gerð sérstök refsing í dómi 14. apríl 2005 fyrir brot gegn lögum um ávana og fíkniefni. Hann var dæmdur til greiðslu sektar 11. janúar 2006 fyrir brot gegn umferðarlögum. Loks var hann dæmdur í héraðsdómi 6. apríl 2006 fyrir þjófnað og brot gegn lögum um ávana- og fíkniefni. Sá dómur var til meðferðar fyrir Hæstarétti, sem með dómi 14. september 2006 dæmdi ákærða í 7 mánaða fangelsi. Með hliðsjón af broti ákærða í þessu máli sæti hann fangelsi í 30 daga.

Þá greiði ákærði málsvarnarþóknun skipaðs verjanda síns. Er þá einnig tekið tillit til vinnu verjanda á rannsóknarstigi, en skipaður verjandi fyrir dómi lýsti yfir að slík samstaða væri með verjanda og tilnefndum verjanda á rannsóknarstigi að þau mætti ákvarða í einu lagi. Hefur verið tekið tillit til virðisaukaskatts við ákvörðun þóknunarinnar.

D ó m s o r ð :

Ákærði, B-kk-nf F-kk-nf S-kk-nf, sæti fangelsi í 30 daga.

Ákærði greiði málsvarnarþóknun skipaðs verjanda síns, A-kvk-ef B-kvk-ef J-kvk-ef héraðsdómslögmanns 56.025 krónur.

S-kk-nf S-kk-nf.
S-1642/2006

Mál þetta var höfðað með ákæru Lögreglustjórans í Reykjavík, dagsettri 3. október sl., á hendur G-kk-þgf B-kk-þgf, kt. 000000-0000, Háengi 14, Selfossi. Málið var dómtekið fyrr í dag.

Sakarefni er lýst svo: ,,fyrir fíkniefnalagabrot, með því að hafa að morgni laugardagsins 1. apríl 2006 í bifreiðinni NB-315 á Hverfisgötu við Snorrabraut í Reykjavík haft í vörslum sínum 0,44 g af tóbaksblönduðu kannabisefni 0,64 g af hassi og 0,66 g af amfetamíni, sem ákærði framvísaði að hluta á lögreglustöðinni við Hverfisgötu eftir handtöku og sem lögregla fann að hluta við leit í bifreiðinni á sama stað.

Telst þetta varða við 2. gr., sbr. 5., laga um ávana- og fíkniefni nr. 65/1974, sbr. og 6. gr. sömu laga, að því er varðar meðferð ákærða á kannabis, sbr. lög nr. 13/1985, og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og jafnframt að framangreind fíkniefni sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærða var birt fyrirkall sem hafði að geyma viðvörun samkvæmt 1. mgr. 126. gr. laga nr. 19/1991 um áhrif útivistar. Þrátt fyrir þetta sótti ákærði ekki þing.

Með gögnum og útivist ákærða eins og áður segir hefur verið færð fram næg sönnun um sekt hans. Verður hann sakfelldur í samræmi við ákæru.

Ákærði hefur frá árinu 1996 margoft gengist undir greiðsla sekta vegna brota gegn umferðarlögum og brota gegn ávana- og fíkniefnalögum. Hann hlaut dóm 11. mars 2003, fyrir brot gegn 232. gr. almennra hegningarlaga, þar sem ákvörðun var frestað á hendur honum skilorðsbundið í 1 ár. Þá hlaut hann sektardóm, 300.000 króna sekt, 6. janúar 2005 fyrir brot gegn ávana- og fíkniefnalögum og umferðarlögum.

Þegar litið er til magns þeirra efna er ákærði hafði í vörslum sínum umrætt sinn, verður refsing hans ákveðin 40.000 króna sekt, en vararefsing skal vera fangelsi í 4 daga.

Ákærði sæti upptöku á 0,44 g af tóbaksblönduðu kannabisefni, 0,64 g af hassi og 0,66 g af amfetamíni.

Af hálfu ákæruvaldsins flutti málið D-kk-nf K-kk-nf fulltrúi lögreglustjórans í Reykjavík.

D ó m s o r ð

Ákærði, G-kk-nf B-kk-nf, greiði 40.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 4 daga.

Ákærði sæti upptöku á 0,44 g af tóbaksblönduðu kannabisefni, 0,64 g af hassi og 0,66 g af amfetamíni.

I-kvk-nf E-kvk-nf.
S-1643/2006

Mál þetta var höfðað með ákæru lögreglustjórans í Reykjavík, dagsettri 3. október sl., á hendur A-x-x T-kk-þgf H-kvk-þgf, kt. 000000-0000, Hagaseli 19, Reykjavík, „fyrir eftirtalin brot framin í Reykjavík þriðjudaginn 26. apríl 2005:

1.

Fíkniefnalagabrot, með því að hafa á heimili sínu haft í vörslum sínum 25,34 g af amfetamíni, sem lögregla fann við húsleit og ákærði ætlaði að hluta til sölu og dreifingar og að hlua til eigin neyslu.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2.

Vopnalagabrot, með því að hafa í framangreint skipti átt og haft í vörslum sínum stunguvopn, bitvopn með 16,5 sm blaðlengd, og rafmagnsvopn af gerðinni Panther Stun, sem lögregla fann við greinda húsleit.

Telst þetta varða við a-, b- og c-liði 2. mgr. 30. gr., sbr. 1. mgr. 36. gr., vopnalaga nr. 16/1998.

Þess er krafist að ákærðu verði dæmdur til refsingar og jafnframt að gerð verði upptæk 25,34 g af amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði hefur játað brot sitt fyrir dóminum. Er játning hans í samræmi við önnur gögn málsins og verður hann sakfelldur fyrir brot sitt, en það er í ákæru réttilega fært til refsiákvæða.

Ákærði krefst vægustu refsingar sem lög leyfa og krefst verjandi ákærða málsvarnarþóknunar að mati dómsins.

Ákærði á að baki nokkurn sakaferil. Hann hlaut ákærufrestun í apríl árið 2000 fyrir þjófnaðartilraun. Frá árinu 2001 hefur hann hlotið átta refsidóma fyrir ýmis auðgunarbrot og fíkniefnabrot. Auk þess hefur ákærði gengist undir tvær lögreglustjórasektir vegna umferðarlagabrota, síðast 16. júní 2006. Síðasti refsidómur yfir ákærða, 14 mánaða fangelsi var kveðinn upp 23. febrúar 2006, en með þeim dómi var ákærða gerð refsing fyrir brot gegn umferðarlögum og 263. gr. almennra hegningarlaga.

Brot þau sem ákærði er sakfelldur fyrir í máli þessu eru framin fyrir uppkvaðningu síðastgreinds dóms. Ber því að ákvarða refsingu með hliðsjón af 78. gr. almennra hegningarlaga og dæma ákærða hegningarauka, er samsvari þeirri þyngingu hegningarinnar sem orðið hefði, ef dæmt hefði verið um öll brotin í því máli. hegningarlaga. Þegar litið er til þyngdar refsingar er þá var dæmd, er það mat dómsins að ákærða hefði ekki verið gerð frekari refsing en þá var ákveðin, hefði verið dæmt um öll brotin í því máli. Samkvæmt framangreindu verður ákærða ekki gerð sérstök refsing í máli þessu.

Ákærði skal greiða allan sakarkostnað 304.011 krónur þar með talda þóknun skipaðs verjanda síns, G-kk-ef Á-kk-ef héraðsdómslögmanns, 131.472 krónur að meðtöldum virðisaukaskatti.

Af hálfu ákæruvaldsins flutti málið D-kk-nf K-kk-nf fulltrúi lögreglustjórans í Reykjavík.

D ó m s o r ð :

Ákærða, A-x-x T-kk-þgf H-kk-þgf, er ekki gerð sérstök refsing í máli þessu.

Ákærði skal greiða allan sakarkostnað 304.011 krónur þar með talda þóknun skipaðs verjanda síns, G-kk-ef Á-kk-ef héraðsdómslögmanns, 131.472 krónur að meðtöldum virðisaukaskatti.

I-kvk-nf E-kvk-nf.
S-1720/2006

Mál þetta var höfðað með ákæru lögreglustjórans í Reykjavík, dagsettri 10. október sl., á hendur L-x-x T-x-x L-x-x, kt. 000000-0000, Háaleitisbraut 151, Reykjavík, „fyrir þjófnað, með því að hafa fimmtudaginn 15. júní í versluninni Aldo, Kringlunni 8-12, Reykjavík, stolið tösku að verðmæti kr. 3.490.

Telst þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar.“

Ákærða hefur játað brot sitt fyrir dóminum. Er játning hennar í samræmi við gögn málsins og verður hún sakfelld fyrir brot sitt, en það er í ákæru réttilega heimfært til refsiákvæða.

Samkvæmt sakavottorði ákærðu gekkst hún undir greiðslu sektar 28. mars 2006 fyrir þjófnaðarbrot. Við ákvörðun refsingar verður litið til þess að hún hefur áður gerst sek um auðgunarbrot, en einnig horft til þess að hún játaði brot sitt og verðmæti þau sem ákærða tók komust til skila. Að þessu virtu verður refsing ákærðu ákveðin fangelsi í 30 daga, en rétt þykir að fresta fullnustu refsingar ákærðu og falli hún niður að liðnum 3 árum frá birtingu dómsins að telja, haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ekki verður séð að nokkurn kostnað hafi leitt af málinu.

I-kvk-nf E-kvk-nf héraðsdómari kveður upp dóm þennan.

D ó m s o r ð :

Ákærða, L-x-x T-x-x L-x-x sæti fangelsi í 30 daga. Frestað er fullnustu refsingar ákærðu og falli hún niður að liðnum 3 árum frá birtingu dóms þessa, haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

I-kvk-nf E-kvk-nf.

---------------------------- ------------------------ ----------------------------

Rétt endurrit staðfestir,

Héraðsdómi Reykjavíkur, 7. nóvember 2006.
S-1788/2006

Mál þetta, sem dómtekið var 18. desember 2006, er höfðað með ákæru, útgefinni af lögreglustjóranum í Reykjavík 17. október 2006, á hendur E-kvk-þgf R-kvk-þgf B-kvk-þgf, [...], óstaðsettri í hús, Reykjavík, fyrir eftirtalda þjófnaði framda á árinu 2006:

1. Miðvikudaginn 5. júlí í versluninni BT í Skeifunni 11 í Reykjavík stolið 3 tölvuleikjum, samtals að verðmæti 12.997 kr.

2. Sunnudaginn 9. júlí á bensínafgreiðslustöð Skeljungs á Egilstöðum stolið veiðibúnaði, sjúkrakassa og sjúkrapoka, samtals að verðmæti 14.335 kr.

3. Á sama tíma í Sundlaug Egilsstaða að Lyngási 12 á Egilsstöðum stolið tösku sem innihélt fatnað, snyrtivörur, handtösku og hleðslutæki, samtals að verðmæti 129.500 kr.

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar.

Í málinu gerir Dagur Group, [...], kröfu um að ákærða verði dæmd til greiðslu skaðabóta að fjárhæð kr. 12.997.

Af hálfu verjanda ákærðu er krafist vægustu refsingar er lög leyfa. Jafnframt er þess krafist að bótakröfu verði vísað frá dómi. Þá er krafist þóknunar verjanda að mati dómsins.

Farið var með mál þetta samkvæmt 125. gr. laga nr. 19/1991 um meðferð opinberra mála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í mars 1983. Samkvæmt sakavottorði hennar hefur hún ekki áður sætt refsingu. Við ákvörðun refsingar er til þess að líta að hún hefur játað brot sín og er það virt henni til refsilækkunar. Um smáræði er að tefla, sbr. 1. og 2. töluliður ákæru. Hvað varðar verðmæti samkvæmt 3. tölulið ákæru þá hefur verið upplýst að verðmætin komust til skila. Að öllu þessu virtu þykir refsing ákærðu hæfilega ákveðin 170.000 króna sekt í ríkissjóð, en vararefsing skal vera fangelsi í 12 daga.

Fyrirliggjandi bótakrafa Dags Group, dags. 1. september 2006, er byggð á áætlun um verðmæti þess sem tekið var. Þykir bótakrafan því of óljós til að lagður verði á hana dómur og verður henni því vísað frá dómi.

Samkvæmt 1. mgr. 165. gr. laga nr. 19/1991 ber að dæma ákærðu til greiðslu sakarkostnaðar. Er þar um að ræða þóknun skipaðs verjanda ákærðu, G-kk-ef K-kk-ef hrl., sem þykir hæfilega ákveðin 42.300 kr., að meðtöldum virðisaukaskatti.

E-kk-nf L-kk-nf, fulltrúi lögreglustjórans í Reykjavík, sótti málið af hálfu ákæruvaldsins.

Dóm þennan kveður upp S-kvk-nf B-kvk-nf, settur héraðsdómari.

D ó m s o r ð:

Ákærða, E-kvk-nf R-kvk-nf B-kvk-nf, greiði 170.000 króna sekt til ríkissjóðs innan fjögurra vikna frá uppkvaðningu dóms þessa, en sæti ella fangelsi í 12 daga.

Bótakröfu Dags Group er vísað frá dómi.

Ákærða greiði 42.300 króna þóknun skipaðs verjanda síns, G-kk-ef K-kk-ef hæstaréttarlögmanns.

S-kvk-nf B-kvk-nf
S-1820/2006

Mál þetta, sem dómtekið var í dag, er höfðað samkvæmt ákæru útgefinni af lögreglustjóranum í Reykjavík 23. október 2006 sl. á hendur G-kk-þgf Þ-kk-þgf, Kárastíg 6, Reykjavík fyrir nytjastuld, með því að hafa aðfaranótt miðvikudagsins 30. ágúst 2006 tekið bifreiðina ZV-499 í heimildarleysi frá Skúlagötu 20 í Reykjavík og ekið henni um götur í Reykjavík og nágrenni uns akstri lauk við Ásgarð í Garðabæ.

Þetta er talið varða við 1. mgr. 259. gr. almennra hegningarlaga nr. 19/1940, sbr. lög nr. 20/1956.

Þess er krafist að ákærði verði dæmdur til refsingar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst 1973. Samkvæmt fyrirliggjandi sakavottorði gekkst hann undir að greiða sekt vegna fíkniefnabrots með lögreglustjórasátt hinn 4. júlí 2006 og 5. september sl. var hann dæmdur til að sæta fangelsi í 3 mánuði, skilorðsbundið til tveggja ára, fyrir hylmingu, gripdeild og vörslu fíkniefna. Brot það sem ákærði hefur verið sakfelldur fyrir í máli þessu er framið fyrir uppkvaðningu framangreinds dóms og verður refsing ákærða því ákveðin sem hegningarauki við hann með vísan til 78. gr. almennra hegningarlaga. Er það mat dómsins að brot það sem ákærði hefur nú verið sakfelldur fyrir hefði ekki orðið til þyngingar þeirri refsingu er ákærði hlaut með greindum dómi hefði það þá verið dæmt með. Ákærða verður því ekki gerð sérstök refsing í máli þessu.

Ákærði greiði þóknun skipaðs verjanda síns, B-kk-ef H-kk-ef héraðsdómslögmanns, 49.800 krónur að meðtöldum virðisaukaskatti.

D ó m s o r ð

Ákærða, G-kk-þgf Þ-kk-þgf, er ekki gerð sérstök refsing í máli þessu.

Ákærði greiði þóknun skipaðs verjanda síns, B-kk-ef H-kk-ef héraðsdómslögmanns, 49.800 krónur að meðtöldum virðisaukaskatti.

Á-kk-nf M-kk-nf.